《春怨》
清代·夏敬渠

堂中何事话周遮，燕子无端到妾家。夜雨谱成长恨曲，春风酿出可怜花。

钟声枕畔天难晓，柳色楼头日易斜。遥望白云最深处，也知啼杀后栖鸦。

作者简介：（1705—1787）清江苏江阴人，字懋修，号二铭。诸生。通经史，旁及诸于百家、天文、算数之学。因不得志，广游四方，结交海内豪士。后专事著述。有《野叟曝言》等。